Algengara er að innflytjendur búi á leigumarkaði og búi almennt þrengra en innlendir . Hlutfall innflytjenda á Íslandi er hins vegar töluvert lægra en í Svíþjóð , þar sem 18,6 prósent íbúa voru fæddir erlendis í lok árs 2017 . Jafnframt eiga flestir innflytjendur hér á landi uppruna sinn í löndum þar sem heilsa , menntun og efnahagsástand er svipað og á Íslandi og telst með því besta sem þekkist á alþjóðlegan mælikvarða . Evrópskur samanburður bendir jafnframt til þess að laun á Íslandi séu almennt hærri en gengur og gerist í Evrópu . Sambærilegar niðurstöður má finna í Ísrael , Ungverjalandi og Lúxemborg þar sem hlutfall starfandi er að minnsta kosti 7 prósent hærra meðal innflytjenda en innlendra . Það bendir til þess að hlutfallslega færri innflytjendur séu með mjög háar heildartekjur en innlendir . Jafnframt eru innflytjendur að jafnaði með lægri tekjur af félagslegum greiðslum en innlendir og skulda að jafnaði minna . Innflytjendur eru líklegri til að vera ofmenntaðir fyrir störfin sem þeir gegna Áætlað er að innflytjendur séu í meira mæli ofmenntaðir fyrir störfin sem þeir gegna en innlendir . Samkvæmt Hagstofunni er erfitt að leggja nákvæmt mat á hversu stórt hlutfall innflytjenda teljist ofmenntaðir fyrir störfin sem þeir sinna , þá sýna niðurstöðurnar Hagstofunnar skýrt að ofmenntun er algengari meðal innflytjenda en innlendra á hverju ári frá 2009 til 2017 . Ofmenntun er skilgreind sem hlutfall háskólamenntaðra einstaklinga af öllum starfandi , sem vinna við störf sem krefjast lágrar eða meðal mikillar færni . Ef horft er á tölur ársins 2016 , þá er áætlað að á bilinu 40 til 54 prósent innflytjenda hafi verið á leigumarkaði . Auk þess var hærra hlutfall innflytjenda sem bjó við íþyngjandi húsnæðiskostnað en innlendir árið 2016 . Ef tölurnar fyrir innflytjendur eru settar í samhengi við lægri heildartekjur þeirra og meira þröngbýli meðal þessa hóps , þá er hægt að draga þá ályktun að áþekk byrði húsnæðiskostnaðar innflytjenda og innlendra sé til marks um að fólk í mörgum tilvikum sníði sér stakk eftir vexti . Skólasókn innflytjenda að jafnaði lægri Í niðurstöðum Hagstofunnar kemur fram að skólasókn innflytjenda í leikskóla , framhaldsskóla og háskóla er að jafnaði lægri en skólasókn innlendra . Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .